VSA lewer rekordmielie-oes – praag.co.za — 20 jaar jonk!
Wêreldvoedselpryse sal egter vanjaar tot die laagste vlak sedert 2010 daal omdat die VSA se mielievoorraad aan die begin van Maart die grootste­ in 28 jaar was.
Die VSA is die wêreld se grootste produsent van dié landbouproduk.
Die VSA se departement van landbou het verlede week bekend gemaak dat die land se mielieboere in die nuwe seisoen 36 miljoen hektaar sal aanplant.
Die wêreld se graanskure is vol wat 'n daling in internasionale­ graanpryse voorspel.
Oorvoorsiening sal Suid-Afrikaanse graanpryse negatief raak weens die daling in VSA-pryse. Tans ondersteun die laer oesskatting en 'n swakker rand plaaslike pryse.
Amerikaanse mielieboere het die afgelope twee seisoene rekordoeste behaal, wat pryse met meer as 20% teenoor afwaarts gedruk het.
Internasionale sojaproduksie het ook 'n hoogtepunt bereik en die Amerikaanse­ regering verwag dat sy binnelandse produsente hierdie lente ook meer as voorheen sal plant.
Amerika se mielievoorraad is tans 11% hoër as dieselfde tyd verlede jaar en ook op die hoogste vlak sedert 1987.
China se voorraad is ook vandeesmaand­ deur die Verenigde Nasies met 13 miljoen ton opwaarts aangepas na 95 miljoen ton.
Suid-Afrika se plaaslike pryse het in weerwil van 'n sterker rand en laer Amerikaanse pryse hoër as die internasionale indeks gesluit, maar die plaaslike prys sal waarskynlik aanstons die VSA se pryse navolg.
Skrywer praagGepubliseer op 8 April 2015 Kategorieë Nuus, SakeSleutelwoord graan, landbou, mielies, soja, uitvoer, voedselvoorsiening, VSA, witmielies